Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
26 ก.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ยังแกว่งตัวในกรอบแคบ ก่อนปรับตัวบวกเล็กน้อย โดยปิดครึ่งวันเช้าที่ 1,752.57 จุด ปรับเพิ่มขึ้น 4.58 จุด ด้วยมูลค่าซื้อขายราว 2.24 หมื่นล้านบาท โดยมีแรงซื้อจากกลุ่มพลังงาน (ENERG) หนุนเช้านี้
มุมมองตลาดช่วงบ่าย: ดัชนียังคงชะลอตัวในกรอบแนวโน้มขาขึ้นต่อเนื่อง Price Action ณ ระดับดัชนีปัจจุบันแกว่งอยู่ที่ระดับ +2SD.(Upper Bound) ของเครื่องมือ Bollinger Band ซึ่งจากข้อมูลในอดีตมักมีนัยต่อการย่อตัว บวกกับเครื่องมือ Modified Stochastic เริ่มโค้งลงจากโซน Overbought ฉะนั้นช่วงสั้น คาดดัชนีมีโอกาสพักตัวในกรอบ Uptrend Channel
กลยุทธ์ในช่วงบ่าย: นักเก็งกำไร กรณีมีหุ้นแบ่งขายทำกำไรเมื่อเข้าใกล้แนวต้าน 1,770 จุด กรณีไม่มีหุ้น เน้นเทรดดิ้งในกรอบ (ซื้อรับ-ขายต้าน) 1,730-1,770 จุด พร้อมกับ Stop Loss หากถอยหลุด 1,730 จุด
Point of View
โมเมนตัมหนุนไปต่อ !!!
เลือก GULF ที่เริ่มกระตุกขึ้นอีกครั้ง หลังจากพักตัวก่อนหน้า Price Action แกว่งยก Low ยก High ขึ้นต่อเนื่อง บวกกับ RSI ชี้ขึ้น Positive Zone สะท้อนโมเมนตัมปรับตัวบวก ฉะนั้น คาดหวัง GULF ขยับไปต่อ มีแนวต้าน 76.00 บ. และ 78.25 บ. รอทดสอบอยู่ ทั้งนี้ตั้ง Stop Loss ไว้หากถอยต่ำกว่า 72.25 บ.